Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 327/10/5506	Martin, 26.6.2013
EEČ : 2-40-124-2013

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 26.6.2013, spisová značka 2 Pv 327/10/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	od presne nezisteného dňa do 16.06.2010, v rozpore so všeobecne záväzným právnym predpisom, zákonom č. 106/2004 Z.z. o spotrebnej dani z tabakových výrobkov v znení neskorších predpisov, prechovával v priestore Pneuservisu v objekte hromadných garáží na XXXXX, súpisné číslo XXXXX, 560 kartónov, teda 5600 kusov spotrebiteľských balení cigariet značky JIN LING, opatrených ukrajinskou kontrolnou známkou a v priestore bytu na adrese svojho trvalého pobytu, Ul. XXXXX, XXXXX, ďalších 44 kartónov, teda 440 kusov spotrebiteľských balení cigariet identickej značky opatrených ukrajinskou kontrolnou známkou, čím spôsobil škodu Slovenskej republike na spotrebnej dani z tabakových výrobkov v celkovej výške 9.842,78 €,

Uznesením prokurátora Okresnej prokuratúry Martin zo dňa 26.6.2013, spisová značka 2 Pv 327/10/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 2Pv 327/10 z 10.09.2010, právoplatným 22.09.2010, bolo trestné stíhanie obv. XXXXX, nar. XXXXX v XXXXX, stíhaného pre prečin porušenia predpisov o štátnych technických opatreniach na označenie tovaru podľa § 279 ods. 1, ods. 2 písm. a/ Tr. zákona, podmienečne zastavené a bola mu určená skúšobná doba v trvaní 2 (dva) roky, ktorá uplynula dňa 22.09.2012. Zároveň mu bola uložená povinnosť nahradiť v priebehu skúšobnej doby sumu 9842,78 € ako vyčíslenú spotrebnú daň. 

Z vyžiadaných podkladov z Obvodného úradu Martin, odboru všeobecnej vnútornej správy, zo správy OR PZ XXXXX, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 

Zároveň bolo preukázané zo správy z Colného úradu Žilina, že obvinený uhradil príslušnú spotrebnú daň z tabakových výrobkov vo výške 9842,78 v plnom rozsahu.  

Vzhľadom na vyššie uvedené možno konštatovať, že obv. XXXXX splnil všetky zákonné podmienky uvedené v ust. § 217 ods. 1 Tr. por., a preto som rozhodol tak, ako je uvedené vo výrokovej časti tohto uznesenia. 

Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor